O ámɨ sɨŋí̵ bɨ “ E nɨseaiimí̵árɨnɨ . ” nɨrɨrɨ réroárɨnɨŋí̵pɨ wáí̵ nurɨmeipaxí̵ imóní̵í̵rɨxɨnɨrɨ neaimɨxɨŋí̵rɨnɨ . Sɨŋí̵ réroárɨnɨŋí̵ apɨ ámá ŋwí̵ ikaxí̵ eánɨŋí̵pimɨ nɨxí̵dɨrɨŋí̵pimɨ dánɨ onɨxí̵dí̵poyɨnɨrɨ réroárɨnɨŋí̵pɨmanɨ . Kwíyí̵pɨ nipemeámɨ neawarɨŋí̵pimɨ dánɨ onɨxí̵dí̵poyɨnɨrɨ réroárɨnɨŋí̵pɨrɨnɨ . Ŋwí̵ ikaxí̵ eánɨŋí̵pimɨ ámá “ Xɨxenɨ oxí̵daneyɨ . ” nɨyaiwiro aí apimɨ wiaíkiarɨgí̵a eŋagɨ nánɨ pemɨxarɨŋí̵rɨnɨ . E nerɨ aí xegí̵ kwíyí̵pɨ ámáyo dɨŋí̵ nɨyɨmɨŋí̵pɨ sɨxí̵ umímoarɨŋí̵ eŋagɨ nánɨ xwɨyí̵á sɨŋí̵ réroárɨnɨŋí̵pɨ nánɨ wáí̵ nurɨmeipaxí̵ imóní̵í̵rɨxɨnɨrɨ neaimɨxɨŋí̵rɨnɨ .
